text: Põhiseadus rõhutab eraomandi puutumatust, kuid ütleb ka, et «loodusvarad ja loodusressursid on rahvuslik rikkus, mida tuleb kasutada säästlikult». Üks põhjus, miks muudatused kirgi kütavad, on kahtlemata selles, et looduse üldine seis on hea. Meil on arvestatavalt (suur)ulukeid, muu hulgas suur- ja väikekiskjate populatsioonid. Looduse tasakaal 21. sajandil on suuresti inimese seatud ning inimene ei peaks seda ka rikkuma. Muutused teevad ettevaatlikuks.